અરવલ્લીની ગિરીકંદરા વચ્ચે દૈદિપ્યમાન ઇડરના જૈન મંદિર ખાતે યોજાયેલ જિલ્લા કક્ષાના ૬૯માં વન મહોત્સવને ખુલ્લો મુકતા ઔધાગિક વિકાસ નિગમના ચેરમેન શ્રી બલવંતસિંહ રાજપૂતે જણાવ્યું હતું કે, તત્કાલીન મુખ્યમંત્રી અને હાલના પ્રધાનમંત્રી શ્રી નરેન્દ્રભાઇ મોદીએ જિલ્લાકક્ષાએ વન મહોત્સવની ઉજવણીની શરૂઆત કરી જિલ્લાની ઐતિહાસિક ધરોહરને ઉજાગર કરવાનું કાર્ય કર્યુ છે. રાજયના જિલ્લાઓમાં સાંસ્કૃતિક વનોનું નિર્માણ કરીને લોકોને રાષ્ટ્રીય ભાવના સાથે જોડવાનું કામ કર્યુ છે.